NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1317

VLÁDNY NÁVRH

ZÁKON

z .... 2014,

**ktorým sa mení a dopĺňa zákon č. 25/2006 Z. z.**

**o verejnom obstarávaní a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z. z., zákona č. 232/2008 Z. z., zákona č. 442/2008 Z. z., zákona č. 213/2009 Z. z., zákona č. 289/2009 Z. z., zákona č. 402/2009 Z. z., zákona č. 503/2009 Z. z., zákona č. 73/2010 Z. z., zákona č. 129/2010 Z. z., zákona č. 58/2011 Z. z., zákona č. 158/2011 Z. z., zákona č. 182/2011 Z. z., zákona č. 223/2011 Z. z., zákona č. 231/2011 Z. z., zákona č. 348/2011 Z. z., zákona č. 550/2011 Z. z., zákona č. 91/2012 Z. z., zákona č. 28/2013 Z. z., zákona č. 95/2013 Z. z., zákona č. 180/2013 Z. z. a zákona č. 34/2014 Z. z. sa mení a dopĺňa takto:

Za § 26 sa vkladá § 26a, ktorý vrátane nadpisu znie:

„§ 26a

Preukazovanie majetkovej účasti

(1) Verejného obstarávania sa nemôže zúčastniť

a) právnická osoba, ktorá má sídlo v štáte , ktorého právny poriadok neumožňuje preukázať, ktoré fyzické osoby v nej majú kvalifikovanú účasť,

b) právnická osoba, v ktorej fyzické osoby majú kvalifikovanú účasť a majú bydlisko v štáte, ktorého právny poriadok neumožňuje takúto kvalifikovanú účasť preukázať alebo

c) v ktorej majú kvalifikovanú účasť verejní funkcionári.9b)

(2) Kvalifikovanou účasťou sa na účely tohto zákona rozumie priamy alebo nepriamy podiel predstavujúci aspoň 10% na základnom imaní právnickej osoby alebo na hlasovacích právach v právnickej osobe, alebo možnosť uplatňovania vplyvu na riadení právnickej osoby, ktorý je porovnateľný s vplyvom zodpovedajúcim tomuto podielu; nepriamym podielom sa na účely tohto zákona rozumie podiel držaný sprostredkovane prostredníctvom právnických osôb, v ktorých má držiteľ nepriameho podielu kvalifikovanú účasť.

(3) Majetková účasť sa preukazuje výpisom z obchodného registra alebo výpisom z inej zákonom ustanovenej evidencie, zoznamom akcionárov vedených akciovou spoločnosťou, dokladom vydaným centrálnym depozitárom cenných papierov alebo obdobnými dokladmi, vydané inými orgánmi alebo orgánmi iných štátov, nie staršími ako 3 mesiace.

Poznámka pod čiarou k odkazu 9b znie:

„9b) Čl. 3 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov.

V § 27 ods. 2 a § 28 ods. 2 sa za slová „§ 26 ods. 1“ vkladajú slová „a § 26a“.

V § 31 ods. 3 sa za slová „osobného postavenia“ vkladajú slová „a preukazovania majetkovej účasti“.

V § 32 ods. 1 sa za písmeno a) vkladá nove písmeno b) ktoré znie:

„b) preukazovania majetkovej účasti podľa § 26a,“.

Doterajšie písmená b) a c) sa označujú ako písmená c) a d).

V § 32 ods. 2 sa za písmeno a) vkladá nové písmeno b) ktoré znie:

„b) preukazovanie majetkovej účasti podľa § 26a,“.

Doterajšie písmená b) a c) sa označujú ako písmená c) a d).

V § 32 sa odsek 3 dopĺňa písmenom e), ktoré znie:

„e) verejný obstarávateľ a obstarávateľ sú povinní určiť podmienku účasti podľa § 26a.

V § 32 ods. 5 sa slová „písm. b) alebo c) nahrádzajú slovami „písm. c) alebo písm. d)“.

V § 33 sa vypúšťa odsek 5.

Doterajšie odseky 6 až 14 sa označujú ako odseky 5 až 13.

V § 33 ods. 6 sa slová „odseku 6“ „nahrádzajú slovami „odseku 5“.

V § 36 ods. 4 písm. b) sa za slová „osobného postavenia“ vkladá čiarka a slová „preukazovanie majetkovej účasti“.

V § 80 ods. 4 sa slová „podľa § 33 ods. 2 a 10“ nahrádzajú slovami „podľa § 33 ods. 2 a 9“.

V § 100 ods. 1 písm. b) sa za slová „§ 26 ods. 2“ vkladajú slová „a § 26a ods. 3“.

V § 149 ods. 3 písm. a)  celom texte sa za slová „osobného postavenia“ vkladá čiarka a slová „preukazovanie majetkovej účasti“.

Za § 155n sa vkladá § 155o, ktorý vrátane nadpisu znie:

„§ 155o

Prechodné ustanovenia

k úprave účinnej od 1. januára 2015

(1) Verejná súťaž, užšia súťaž, rokovacie konanie so zverejnením, súťažný dialóg, koncesia, súťaž návrhov alebo postup zadávania podlimitnej zákazky, pri ktorých bolo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk odoslané na uverejnenie do 31. decembra 2014, sa dokončia podľa predpisov účinných do 31. decembra 2014.

(2) Priame rokovacie konanie, ktoré sa preukázateľne začalo do 31. decembra 2014, sa dokončí podľa predpisov účinných do 31. decembra 2014.

(3) V konaní a pri výkone kontroly, ktoré začal úrad do 31. decembra 2014, sa postupuje podľa predpisov účinných do 31. decembra 2014.

(4) V konaní a pri výkone kontroly, ktoré začne úrad po 31. decembri 2014 a vzťahuje sa na verejné obstarávanie podľa odsekov 1 a 2, sa postupuje podľa predpisov účinných do 31. decembra 2014.

(5) Konanie o žiadosti o nápravu a konanie o námietkach, ktoré sa vzťahujú na verejné obstarávanie podľa odseku 1 alebo odseku 2 sa dokončia podľa predpisov účinných do 31. decembra 2014.

Čl. II

Tento zákon nadobúda účinnosť 1. januára 2015.